На основу члана 13. Закона о подстицајима у пољопривреди и руралном развоју („Службени гласник РС“, број 10/2013, 142/2014, 103/2015 и 101/2016), члана 66. Статута скупштине општине Косјерић („Службени лист општине Косјерић“, број 3/19), Програма подршке за спровођење пољопривредне политике и политике руралног развоја општине Косјерић за 2022. годину („Сл. лист општине Косјерић“, бр. 7/2022) и Одлуке Председника општине Косјерић број: 320-209/2022 од 21.11.2022. године, Председник општине Косјерић расписује:

## КОНКУРС

### ЗА

**РЕГРЕСИРАЊЕ ВЕШТАЧКОГ ОСЕМЕЊАВАЊА КРАВА И КРМАЧА У 2022. ГОДИНИ**

**УСЛОВИ КОНКУРСА:**

- Право на регресирање вештачког осемењавања имају физичка лица- носиоци регистрованих пољопривредних газдинства у активном статусу са пребивалиштем и производњом на територији општине Косјерић.

- Грла за која се подноси захтев за регрес морају бити у власништву носиоца или члана пољопривредног газдинства.

- Право за регрес имају пољопривредници за прво осемењавање крава и крмача.

- Висина регреса за вештачко осемењавање износи 900 динара по осемењеној крави и 600 динара по осемењеној крмачи.

- Опредељена средства по Програму подршке за спровођење пољопривредне политике и политике руралног развоја општине Косјерић за 2022. годину за ове намене су 1.300.000 динара.

- Одобравање захтева и исплата регреса вршиће се по редоследу подношења захтева све до момента утрошка опредељених средстава.

- Једно домаћинство може у току трајања конкурса поднети само један захтев без обзира на број грла за која подноси захтев.

- Општина Косјерић ће регресирати вештачко осемењавање крава и крмача које је извршено у периоду од 21.12.2021. до 16.12.2022. године.

- Захтев за регрес подноси се на прописаном обрасцу који се може добити у општинској управи општине Косјерић, канцеларија бр: 17.

- Захтев за регрес са пратећом документацијом се подноси преко писарнице општинске управе, претходно административно проверен од стране саветника за пољопривреду општинске управе Косјерић.

УЗ ЗАХТЕВ СЕ ПРИЛАЖЕ СЛЕДЕЋА ДОКУМЕНТАЦИЈА:

- Фотокопија Потврде о активном статусу у регистру пољопривредних газдинстава за 2022. годину.

- Фотокопија пасоша за музна грла која су вештачки осемењена.

- Фотокопија Картона (потврде) за вештачко осемењавање издате од стране ветеринарске станице или амбуланте- оргинал на увид.

- Фотокопија наменског текућег рачуна за пољопривреду отвореног у пословној банци.

#### **КОНКУРС ЈЕ ОТВОРЕН ОД 21.11.2022. године до 16.12.2022. године.**

**Сви Захтеви који су непотпуни и предати ван конкурсног рока неће бити разматрани.**

У Косјерићу ПРЕДСЕДНИК ОПШТИНЕ

21.11.2022. године Жарко Ђокић